شمالی انڈیبیلے زبان

شمالی انڈیبیلے (Sindebele) کا تعلق بانتو زبانوں کے نگونی گروہ سے ہے۔ یہ زبان زمبابوے کی سولہ سرکاری زبانوں میں سے ایک ہے۔ یہ مغربی زیمبابوے اور شمال مشرقی بوٹسوانا میں تقریباً 2.6 ملین افراد بولتے ہیں۔ زیمبابوے میں یہ زبان صوبہِ جنوبی ماتابیلے لینڈ میں بولی جاتی ہے، جبکہ بوٹسوانا میں یہ ضلع شمال مشرقی میں بولی جاتی ہے۔

شمالی انڈیبیلے زبان زولو زبان سے تعلق رکھتی ہے اور اسے زولو کی ایک قسم یا اس کی پھوٹی ہوئی زبان سے تعبیر کیا جا سکتا ہے۔ اس کی وجہ یہ ہے کہ زیمبابوے کی انڈیبیلے قوم مُزلیکازی (Mzilikazi؛ 1790ء-1868ء) کے پیروکاروں کی نسل سے ہے، جو جنوبی افریقا کے ایک زولو بادشاہ تھے جنھوں نے زیمبابوے میں ماتابیلے لینڈ کی بنیاد رکھی۔ زیمبابوے کی انڈیبیلے قوم نے "انڈیبیلے" کا نام جنوبی افریقا کی انڈیبیلے قوم سے میل جول کے ذریعے اپنایا۔

جنوبی افریقا میں شمالی انڈیبیلے کو سنڈابیلے ساسے نیاکاتھو (Sindebele saseNyakatho) کے نام سے جانا جاتا ہے اور یہ صوبہ لیمپوپو میں بولی جاتی ہے۔ یہ زبان زیمبابوے اور بوٹسوانا کی شمالی انڈیبیلے زبان سے قریبی تعلق رکھتی ہے اور ان کے درمیان کچھ حد تک باہمی سریع الفہمی موجود ہے۔
 حوالہ جات 

زمرہ:انڈیبیلے
زمرہ:بانتو زبانیں
زمرہ:بوٹسوانا کی زبانیں
زمرہ:دفتری زبانیں
زمرہ:زمبابوے کی زبانیں
زمرہ:زولو زبان
زمرہ:نگونی زبانیں